
Sprendimo projekto tikslas – pakeisti ir patvirtinti Šiaulių dailės galerijos nuostatus (toliau – Nuostatai). 

Dabar galiojantys Nuostatai patvirtinti Šiaulių miesto savivaldybės tarybos 2024 m. gegužės 2 d. sprendimu Nr. T-172 „Dėl Šiaulių dailės galerijos nuostatų patvirtinimo“.	

Sprendimo projektas parengtas ir teikiamas atsižvelgiant į tai, kad nuo 2025 m. sausio 1 d. Lietuvoje įsigaliojo nauja Ekonominės veiklos rūšių klasifikatoriaus (EVRK) redakcija (EVRK 2.1 red.). Joje ekonominės veiklos, kuriomis užsiima fiziniai ar juridiniai asmenys, atnaujintos atsižvelgiant į ekonomines aktualijas, pakitusias per daugelį metų. Atnaujintoje EVRK versijoje pakeisti dalies ekonominių veiklų kodai ar pavadinimai. 
Atsižvelgiant į aukščiau nurodytą pasikeitusį teisinį reguliavimą, peržiūrėti ir pakeisti Nuostatai – patikslinti Nuostatų II skyriaus 17 punkto papunkčiai.

Pakeisti ir patvirtinti Šiaulių dailės galerijos nuostatus. 

Pasekmės teigiamos. Priėmus sprendimą, bus patvirtinti Šiaulių dailės galerijos nuostatai, kurie atitiks galiojančius teisės aktus. 

Priėmus šį sprendimą, bus pripažintas netekusiu galios Šiaulių miesto savivaldybės tarybos 2024 m. gegužės 2 d. sprendimas Nr. T-172 „Dėl Šiaulių dailės galerijos nuostatų patvirtinimo“.

Sprendimui įgyvendinti papildomų teisės aktų nereikia.

Sprendimui įgyvendinti papildomos lėšos nereikalingos.

Nebuvo atliekamas, nes šis projektas nėra susijęs nė su vienu atveju, išvardintu Lietuvos Respublikos korupcijos prevencijos įstatymo 8 straipsnio 1 dalyje.
Sprendimo projektą parengė Šiaulių miesto savivaldybės administracijos Kultūros skyrius. Tiesioginis rengėjas – vyriausioji specialistė Edita Ramanauskienė, tel. +370 41 500 532. Projekto iniciatoriai – Šiaulių miesto savivaldybės administracijos Kultūros skyrius, Šiaulių dailės galerija. 

